पाएं अपने शहर की ताज़ा ख़बरें और फ्री ई-पेपरडाउनलोड करें
पटना। भाजपा कोर कमेटी के आपात बैठक उप मुख्यमंत्री सुशील कुमार मोदी के आवास पर बुलाई गई है। बैठक में पार्टी के पटना में उपलब्ध सभी विधायकों के अलावा प्रदेश अध्यक्ष मंगल पांडेय, पूर्व अध्यक्ष सीपी ठाकुर सहित मंत्री नंदकिशोर यादव, सुनील कुमार पिंटू भी शामिल हो रहे हैं। बैठक में शामिल होने के ठीक पहले मंगल पांडेय ने कहा कि जदयू के मित्रों के जिस प्रकार के बयान आ रहे हैं, उस पर विचार करने के लिए यह बैठक हो रही है।
उन्होंने कहा कि हालांकि जदयू के किसी बड़े नेता ने बयान तो नहीं दिया है, लेकिन जो भी बातें आ रही हैं, उस पर हम विचार करेंगे। मालूम हो कि आज दिन में कृषि मंत्री नरेंद्र सिंह ने गुजरात के मुख्यमंत्री नरेंद्र मोदी को दंगाई बताते हुए उनके नेतृत्व को स्वीकार करने में असमर्थता जाहिर की थी।
साफ है कि जदयू की ओर से रिश्तों पर चल रहे विमर्श के बाद अब भाजपा ने अपना पोजिशन तय करने का मन बना लिया है। भाजपा चाहती है कि गठबंधन तोड़ने की तोहमत उस पर न लगे। वह चाहती है कि गठबंधन बना रहे। पर जदयू की शर्तो को स्वीकार कर पाना उसके लिए संभव नहीं है। इस बीच राज्य के सहकारिता मंत्री और भाजपा नेता रामाधार सिंह ने कहा कि किसी भी माई के लाल में इतना दम नहीं है कि वह भाजपा को तोड़ दे। उन्होंने कहा कि भाजपा के सभी विधायक दीनदयान उपाध्याय के विचारों पर चलने वाले हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn